Държавен вестник, бр. 88, 2017 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  88
(2) Преписките по ал. 1 се предават в 30-дне-
вен срок от изтичане на срока за доброволно 
изпълнение от страна на длъжника в случаите, 
когато от страна на длъжника няма подадено 
възражение. В случай на едновременно преда-
ване на повече от една преписка срещу едно 
и също лице на НАП се предава обобщено 
досие на длъжника, съдържащо документите 
по чл. 22 за всяка преписка.
(3) Не се предават на НАП преписки 
относно вземания, които са погасени чрез 
плащане, прихващане, опрощаване, изтичане 
на давност или на друго основание.
Чл. 22. (1) Преписките по чл. 21 съдържат:
1. заверени копия от актовете (документите) 
за констатиране на съответните нарушения, 
както и от наличните счетоводни документи 
на длъжника;
2. заверени копия от договора по съответ-
ното финансиране и анекс/и към него, ако 
има такива;
3. заверени копия от договора за особен 
залог и вписаното заявление в Централния 
регистър на особените залози, когато обез-
печението е особен залог, нотариален акт за 
учредяване на ипотека, когато обезпечени-
ето е ипотека върху недвижимо имущество  
и/или банкова гаранция, когато обезпечението 
е банкова гаранция;
4. заверено копие от застрахователна 
полица за имотите и вещите, предмет на 
обезпечението;
5. заверени копия от документи за соб-
ственост на обезпеченията, съдържащи ин-
формация за заложеното или ипотекираното 
имущество, както и документи за имуществото 
на длъжника, налични при МТСП;
6. идентификация за длъжника, включваща:
а) имена, съответно наименованието (фир-
мата) на длъжника;
б) за физически лица – ЕГН/ЛНЧ, дата 
и място на раждане – за чужденци/за юри-
дически лица – ЕИК/БУЛСТАТ, номер на 
фирмено дело;
в) постоянен/настоящ адрес, съответ-
но – седалището и адреса на управление на 
длъжника;
г) имена и ЕГН/ЛНЧ, дата и място на 
раждане – за чужденци/на представител на 
длъжника;
д) когато длъжникът е ЮЛ или ЕТ, които 
не са пререгистрирани по Закона за търговския 
регистър и регистъра на юридическите лица 
с нестопанска цел – предоставя се и копие от 
удостоверението за актуално правно състояние;
7. заверени копия от документи, издадени 
от обслужващата МТСП банка, удостоверя-
ващи превеждането на претендираната сума 
по сметка на бенефициера; 
8. точен размер на задълженията на длъж-
ника, както и документи, удостоверяващи 
извършено частично доброволно плащане или 
погасяване на задължението;
9. информация за актуалната банкова смет-
ка, по която да бъдат превеждани събраните 
от НАП суми;
10. заверени копия от влезли в сила съ-
дебни актове по заведени дела, които касаят 
преписката и длъжника;
11. заверено копие от искане за възстано-
вяване/покана за доброволно изпълнение на 
дължимата сума;
12. заверено копие от документ, удосто-
веряващ датата на получаване на искането/
поканата за възстановяване от длъжника;
13. заверено копие от кореспонденция с 
длъжника относно вземането.
(2) Всички копия от документи следва да 
бъдат заверени за вярност с оригинала и да 
носят мокър печат на МТСП върху заверката. 
В случай че документите са на чужд език, 
се представят и в легализиран превод на 
български език.
(3) В случаите, когато се предава преписка 
срещу длъжник, срещу когото вече е предаде-
на друга такава преписка, МТСП уведомява 
НАП за това.
(4) При констатирани промени в данните 
по ал. 1 след изпращането на преписката в 
НАП МТСП изпраща незабавно данни за 
тези промени, като прилага заверени копия 
от документите, които ги удостоверяват.
Чл. 23. За длъжниците на МТСП по частни 
държавни вземания, за които е налице открито 
производство по несъстоятелност, минис-
терството предава на НАП цялата налична 
информация във връзка с производството, за 
да встъпи НАП по делото като представител 
на МТСП, в случай че има достъп до такъв 
тип информация. Тази информация следва 
да съдържа:
1. на каква фаза се намира производството; 
2. актуалния размер на задължението към 
МТСП;
3. размер на предявените от МТСП взема-
ния, в какъв размер са включени в одобрените 
от съда списъци на приети вземания и каква 
част от тях са платени (след изготвяне на 
частични сметки за разпределение в произ-
водството по несъстоятелност);
4. наличие на възражения или установи-
телни искове, касаещи вземането на МТСП;
5. синдик – име, адрес за кореспонденция, 
телефон за контакт.
Чл. 24. След предприемане на действия 
от НАП за събиране на вземанията МТСП 
уведомява НАП за нововъзникнали основания 
за прихващане, както и за размера на сумата, 
за която може да се извърши прихващането.
Чл. 25. (1) Събраните от НАП суми се 
отчитат в НАП и МТСП съгласно чл. 74 от 
Указания ДДС № 12 от 2009 г. на Министер-
ството на финансите.
(2) В случаите, когато НАП е образувала 
изпълнително дело и след това са извършени 
плащания от длъжника, като сумите са по-